Dirk Prinsloo dalk binnekort op pad terug na SA | Maroela Media
Dirk Prinsloo, wat amper 11 jaar gelede uit Suid-Afrika gevlug het, terwyl hy op onder meer kinderseksaanklagte tereggestaan het, sal binnekort weet wanneer hy terugkom na Suid-Afrika.
Prinsloo is einde 2009 in Belo-Rusland in Oos-Europa in hegtenis geneem, toe hy 'n bank probeer beroof het en is vroeg 2010 tot 13 jaar tronkstraf gevonnis. Hy is nou geregtig op parool.
Volgens Nelson Kgwete, woordvoerder van die departement van internasionale betrekkinge en samewerking, moet Prinsloo op 20 Februarie in 'n hof in Belo-Rusland verskyn.
"Die Suid-Afrikaanse regering is in kontak met die owerhede in Belo-Rusland deur middel van die departement en sy afgevaardigdes in Moskou en Minsk. Die departement is egter nie tans in die posisie om enige inligting bekend te maak oor Prinsloo of die datum van sy beoogde vrylating nie."
Kgwete het wel gesê die hof sal na verwagting Maandag beslis oor die datum waarop Prinsloo vrygelaat sal word. "Beamptes van ons ambassade in Minsk sal die hofverrigtinge bywoon. Die departement is nog nie genader om enigiets te doen oor Prinsloo se moontlik uitlewering nie."
Volgens Kgwete hanteer die Nasionale Vervolgingsgesag (NVG), die departement van justisie en Interpol uitlewerings. Maroela Media het die departement van justisie genader om kommentaar en wag vir terugvoer.
Prinsloo en sy destydse lewensmaat, Cezanne Visser (ook bekend as adv. Barbie), is in 2002 in hegtenis geneem op aanklagte van onder meer verkragting en die vervaardiging van kinderpornografie. Die aanklagte is kort daarna teruggetrek maar die paartjie, wat albei advokate was, is in 2003 weer aangekla. Hulle is later op borgtog vrygelaat.
Ek hoop hierdie vent word begelei vanuit die tronk in Belo-Rusland, tot voor die deur van die Kgosi Mapuru gevangenis in Pta. En dat niemand weer na sy storietjies luister en hom vertrou om op eie houtjie in die hof te verskyn nie. Ek voel baie jammer vir sy familie, want ek dink daar gaan nou weer baie sensasie rondom hierdie hele vervolgverhaal wees.
Gebore, gewoonte misdadiger glo my vry die sulkes rehabiliteer NOOIT IN HULLE LEWENS NIE
Dit is klaar sleg dat belasting geld gebruik gaan word om hom terug te bring, So hy ek stem hy moet maar reguit tronk toe, sake teen hom heropen en mag hy die res van sy lewe daar sit, dit wat hy gedoen het aan daardie kinders is onherstelbaar. Ek voel jammer vir Cezanne, sy het onder sy kloue uit gekom en verantwoordelikheid geneem vir haar aandeel en haar straf uitgedien en ek dink soms moes dit regtig moeilik gewees het, hy geniet homself en sy vat die media, verhoor en straf namens albei. Wel meisie ek glo jy het… Lees meer »